
I. Жетісу облысы экономикасының даму қорытындылары

Облыстың 2025 жылғы әлеуметтік-экономикалық дамуы 
2025 жылы жаһандық сын-қатерлер мен ішкі құрылымдық өзгерістердің ықпалына қарамастан, облыс тұрақты әлеуметтік-экономикалық дамуды қамтамасыз етті.
2025 жылдың қорытындысы бойынша облыстың жалпы өңірлік өнімі 
2507,5 млрд теңгені құрады. Нақты көлем индексі 105,5%-ға жетті, бұл экономикалық белсенділіктің айтарлықтай өскенін көрсетеді. Жан басына шаққандағы жалпы өңірлік өнім 3 628,7 мың теңгені құрады. 
Өсімді қамтамасыз етуге экономиканың барлық саласы үлес қосты.
Өнеркәсіптік өндіріс 4,7%-ға өсті. Өңдеу өнеркәсібінің өсуі 2,1%-ды құрады.
Өңдеу өнеркәсібіндегі өсім сусындар өндірісінің 8,2%-ға, металл емес минералдық өнімдер өндірісінің 18,3%-ға, машина жасаудың 1,8%-ға, оның ішінде электр жабдықтарын өндірудің 1,5%-ға артуы есебінен қамтамасыз етілді.
Ауыл шаруашылығы өнімдерінің жалпы көлемі 478,6 млрд теңгеге жетіп, өткен жылдың сәйкес кезеңіне 99,8%-ды құрады. Көрсеткіштің төмендеуі өсімдік шаруашылығы көлемінің 3,1%-ға азаюымен байланысты (282,6 млрд теңге). Сонымен қатар, мал шаруашылығы өнімдерінің жалпы көлемі 4,1%-ға артып, 195,4 млрд теңгені құрады.
Құрылыс жұмыстарының көлемі 1,1 есеге артты. 414,4 мың шаршы метр тұрғын үй пайдалануға берілді, бұл 2024 жылғы деңгейден 11,4%-ға жоғары.
Ішкі сауда көлемі 18,9%-ға өсті. Көтерме сауда 25,2%-ға, бөлшек сауда 14,3%-ға артты.
Көлік және қоймалау саласындағы көрсетілген қызметтер көлемі 1,1 есеге өсті. Өсудің негізгі факторлары теміржол және автомобиль көлігімен жүк тасымалдау көлемінің, сондай-ақ автомобиль көлігімен жолаушылар тасымалының артуы болды.
Негізгі капиталға инвестиция 21,2 %-ға өсіп, 654,5 млрд теңгеге жетті. Инвестициялардың ең көп өсімі өнеркәсіп саласында байқалды - 1,8 есеге, ауыл, орман және балық шаруашылығында - 1,6 есеге, білім беру саласында - 
29,0%-ға өсті.
2025 жылы сыртқы сауда айналымы (Ұлттық статистика бюросының деректері бойынша) 2,1 млрд АҚШ долларын құрады (төмендеу 20,1%-ға). Тауарлар экспорты 6,2%-ға төмендеп, 130,9 млн АҚШ долларын құрады.
Импорт 20,9%-ға 1,9 млрд АҚШ долларына дейін төмендеді. 
Теріс сауда теңгерімі 1,8 млрд АҚШ долларын құрады (төмендеу 21,8%).
Жылдық мәндегі инфляция 12,2%-ды құрады (ҚР-12,3%). Азық-түлік тауарларының бағасы 12,5%-ға (ҚР-13,5%), азық-түлік емес тауарлардың бағасы 12,9%-ға (ҚР-11,1%), ақылы қызметтер 10,8%-ға (ҚР- 12,0%) өсті.
Халықтың жан басына шаққандағы орташа ақшалай табысы 2025 жылы 169,7 мың теңгені құрады және номиналды мәнде 17,1% -ға, нақты мәнде 
5,9% -ға өсті. Орташа айлық жалақы номиналды мәнде 13,3% -ға, нақты мәнде 2,5%-ға ұлғайып, 332,2 мың теңгені құрады.
Жұмыссыздық деңгейі 2025 жылы 4,7% -ды құрады.

Облыстың әлеуметтік-экономикалық дамуының есептік көрсеткіштерінің 2025 жылғы болжамды деректермен алшақтығының параметрлері мен себептерін талдау
Жетісу облысының 2025-2029 жылдарға арналған әлеуметтік-экономикалық даму параметрлері (Жетісу облысы әкімдігінің 2025 жылғы 
11 наурыздағы №71 қаулысымен бекітілген) оң макроэкономикалық серпіннің қалыптасуы, экономиканың негізгі салаларының озық қарқынмен қалпына келуі, мемлекеттік қолдау шараларының тиімді іске асырылуы, инвестициялық белсенділіктің жоғары деңгейі және ішкі сұраныстың өсуі жөніндегі күтулерді ескере отырып қалыптастырылды.
2025-2029 жылдарға арналған ӘЭДБ-ға сәйкес, 2025 жылы экономиканың өсуі 8,0% деңгейінде болжанды.
2025 жылы жалпы өңірлік өнімнің (ЖӨӨ) өсімі 5,5%-ды құрады (бекітілген болжамды көрсеткіштен 2,5 п.п. төмен). Нақты көрсеткіштің болжамды мәннен ауытқуының негізгі себептері өнеркәсіп өнімінің, ауыл шаруашылығының жалпы өнім көлемінің және құрылыс жұмыстары көлемінің төмендеуі болды.
ӘӘДЖ аясындағы көрсеткіштердің болжамы салалардағы өсу бойынша салалық мемлекеттік органдардың болжамдары негізінде жүзеге асырылады.
2025 жылы өнеркәсіп өндірісінің көлемі 2025 жылы 4,7%-ға өсті. Өсу қарқынының болжамды мәннен ауытқуы 0,2 пайыздық тармақты құрады (болжамды мәннен төмен, 2025 жылға жоспар - 104,9%). Жалпы өнеркәсіп бойынша көрсеткіштердің өсуі қамтамасыз етілгенімен, өңдеу өнеркәсібіндегі өсім қарқынының төмен болуына байланысты 2025 жылға арналған болжамды көрсеткішке қол жеткізілмеді.
Сонымен бірге өңдеу өнеркәсібінде 2,1%-ға өсім қамтамасыз етілді (болжамды мәннен 4,8 пайыздық тармаққа төмен, 2025 жылға жоспар - 106,9%). Жалпы сала бойынша өндіріс көлемінің өсуі қамтамасыз етілді. Алайда 2025 жылға арналған болжамды көрсеткішке 4,8 пайыздық тармаққа қол жеткізілмеуі азық-түлік өнімдерін өндіру көлемінің төмендеуімен (сала үлесі - 30,3%, НКИ - 98,5%) және машина жасаудағы өсім қарқынының төмен болуымен (сала үлесі- 29,7%, НКИ - 101,8%) түсіндіріледі. Бұл геосаяси жағдайға және шетелдік өндірушілер тарапынан бәсекелестіктің күшеюіне байланысты, 
тау-кен өндіру өнеркәсібінде 1,8%-ға өсім қамтамасыз етілді, бұл болжамды мәннен 1,8 пайыздық тармаққа жоғары.
Ауыл шаруашылығының жалпы өнім көлемі 99,8%-ды құрады, бұл болжамды көрсеткіштен 1,6 пайыздық тармаққа төмен. Аталған жағдай өткен жылы егіс алқаптарының қысқаруына байланысты өсімдік шаруашылығының негізгі өнім түрлерін өндіру көлемінің 14,3%-ға төмендеуіне байланысты болды.
687,4 мың тонна астық бастырылды (2024 жылы - 795 мың тонна), 
473,5 мың тонна қант қызылшасы жиналды (2024 жылы - 656,9 мың тонна). 
Құрылыс жұмыстарының көлемі 10,2%-ға өсті (болжамды көрсеткіштен +3,4 пайыздық тармаққа жоғары). Өсім «Достық-Мойынты» теміржол учаскесінің екінші жолдарын, «Талдықорған-Үшарал» газ құбырын, «Алакөл» кеден бекетінің өткізу пунктін, қазақы ит тұқымдарының ұлттық орталығын, тұрғын үйлерді салу және жолдарға орташа жөндеу жұмыстарын жүргізу есебінен қамтамасыз етілді. 
Жүк тасымалдау көлемінің 1,4 есеге және жолаушылар тасымалының 
1,3 есеге ұлғаюы есебінен көлік және қоймалау саласындағы қызметтер көлемі жыл қорытындысы бойынша 14,4%-ға өсті (болжамды көрсеткіштен 
+12,4 пайыздық тармаққа жоғары).
Өз кезегінде, сауда көлемі 18,9%-ға өсті (болжамды көрсеткіштен 
+17,7 пайыздық тармаққа жоғары) және 1 086,5 млрд теңгені құрады. Өсім көтерме саудадағы сату көлемінің 25,2%-ға және бөлшек саудадағы сату көлемінің 14,3%-ға артуына байланысты болды.

1-сурет. Болжамдық және нақты деректердің өсім (төмендеу) қарқындары арасындағы айырмашылық, %
Сонымен қатар, 2025 жылғы ЖӨӨ-нің номиналды көлемінің нақты және болжамды мәндері арасында айырмашылық байқалады. ЖӨӨ көлемі 2 507,5 млрд теңгені құрады (болжам - 2 449,6 млрд теңге), бұл болжамды көрсеткіштен 57,9 млрд теңгеге жоғары.
Ауытқудың негізгі себебі - баға факторының әсері, өйткені ЖӨӨ-нің номиналды көлемі экономиканың нақты өсу қарқынымен қатар, тиісті экономика салаларындағы бағалардың өзгеруін ескере отырып қалыптастырылады. Бұл ретте нақты дефлятор индекстерінің болжам жасау кезінде пайдаланылған параметрлерден ауытқуы ЖӨӨ-нің номиналды көлеміне әсер етті, соның нәтижесінде ЖӨӨ-нің нақты көлемі болжамды мәннен асып түсті.

Экономикаға әсер ететін факторларды ескере отырып, 
2026 жылдың соңына дейін облыстағы әлеуметтік-экономикалық жағдайды бағалау
2026 жылдың сегіз айының қорытындысы бойынша облыстың әлеуметтік-экономикалық ахуалы жалпы алғанда оң динамиканың сақталуымен сипатталады. Негізгі әлеуметтік-экономикалық көрсеткіштердің өсуі экономиканың негізгі салаларындағы оң нәтижелермен қамтамасыз етілді.
2026 жылғы қаңтар–тамыз айларында қысқа мерзімді экономикалық индикатор 103,8%-ды құрады. Өнеркәсіп өндірісі 28,5%-ға өсті, оның ішінде өңдеу өнеркәсібінде - 28,8%-ға, тау-кен өндіру өнеркәсібінде - 53,2%-ға өсу байқалды.
Өңдеу өнеркәсібінің өсу қарқынына азық-түлік өнімдерін өндірудің 
20,8%-ға, сусындар өндірісінің 12,3%-ға, жеңіл өнеркәсіптің 47,5%-ға, резеңке және пластмасса бұйымдарының өндірісінің 1,7 есеге, өзге де металл емес минералдық өнімдердің 10,7%-ға, металлургия өнеркәсібінің 4,4 есеге, машиналар мен жабдықтардан басқа дайын металл бұйымдарының өндірісінің 1,8 есеге, машина жасаудың 33,9%-ға, оның ішінде электр жабдықтарын өндірудің 29,1%-ға өсуі әсер етті.
2026 жылдың 8 айының қорытындысы бойынша ауыл шаруашылығындағы жалпы өнім шығару көлемі 2,7%-ға өсті.
Бұл ретте негізгі капиталға салынған инвестициялар 29,1%-ға төмендеп, 212,2 млрд теңгені құрады. Салалар бөлінісінде инвестициялардың өсімі жылжымайтын мүлікпен жасалатын операциялар саласында байқалды (22,6%-ға өсіп, 44,4 млрд теңгені құрады), сондай-ақ денсаулық сақтау және халыққа әлеуметтік қызмет көрсету саласында (3,0 есеге өсіп, 16,0 млрд теңгені құрады).
Құрылыс жұмыстарының көлемі 24,3%-ға төмендеді, бұл 2025 жылғы жоғары базаның қалыптасуымен байланысты («Достық-Мойынты» теміржол учаскесінің екінші жолдарын, «Талдықорған-Үшарал» газ құбырын салу жұмыстары).
201,2 мың шаршы метр тұрғын үй пайдалануға берілді, бұл 2025 жылдың сәйкес кезеңімен салыстырғанда 7,7%-ға көп.
Көлік және қоймалау саласындағы қызметтер көлемі 20,4%-ға өсті. Бұл теміржол көлігімен жүк тасымалдаудың 1,2 есеге, автомобиль көлігімен жүк тасымалдаудың 1,3 есеге ұлғаюы есебінен қамтамасыз етілді.
2026 жылғы 1 қыркүйектегі жағдай бойынша жұмыс істеп тұрған ШОК субъектілерінің саны 58,8 мың бірлікті құрады, бұл өткен жылдың сәйкес кезеңімен салыстырғанда 6,3%-ға төмен.
Қаңтар-тамыз айларында сауда көлемі 4,1%-ға төмендеп, 636,1 млрд теңгені құрады. Оның ішінде бөлшек сауда тауар айналымы 226,7 млрд теңгені құрап, 
2025 жылғы деңгеймен салыстырғанда 3,4%-ға өсті, ал көтерме сауда тауар айналымы 407,8 млрд теңгені құрап, НКИ - 92,2%-ды көрсетті.
Бөлшек сауданың құрылымында ең жоғары үлес Талдықорған қаласына - 52,9%-ды, Панфилов ауданына - 23,9%-ды құрады.
Көтерме сауда құрылымында Талдықорған қаласының үлесі 62,8%-ды, Панфилов ауданының үлесі 29,5%-ды құрайды.
2026 жылы облыс бойынша ішкі сауда көлемі 1 089,1 млрд теңге деңгейінде жоспарлануда (2025 жылы - 1 086,5 млрд теңге), нақты көлем индексі - 100,0%.
Жалпы облыста 6 026 сауда және қызмет көрсету кәсіпорындары жұмыс істейді, оның ішінде 3 779 дүкен, 915 қоғамдық тамақтандыру кәсіпорындары, 1309 тұрмыстық және сервистік қызмет көрсету объектілері, 23 базар бар.
Халықтың жан басына шаққандағы орташа ақшалай табысы 2026 жылғы 
І тоқсанда 173,9 мың теңгені құрады және номиналды мәнде 9,3% -ға өсті.
Жетісу облысында ағымдағы жылдың 1 қыркүйегіндегі инфляция деңгейі 108,0%-ды құрады (ҚР - 106,4%).
Инфляцияның негізгі факторы - азық-түлік тауарлары бағасының өсуі болып қалуда. Азық-түлік тауарларының бағасы 8,5%-ға өсті (ҚР - 5,1%).
Азық-түлік емес тауарлар бойынша баға индексі 107,7%-ды (ҚР - 106,8%), ақылы қызметтер бойынша - 107,5%-ды (ҚР - 107,7%) құрады.
Қазіргі жағдайды ескере отырып, 2026 жылы ЖӨӨ өсімі 4,0% деңгейінде бағаланады. 2026 жылы ЖӨӨ-нің номиналды көлемі 2,7 трлн теңге деңгейінде болжануда. Жан басына шаққандағы ЖӨӨ 3,9 мың теңге деңгейінде бағаланады.
Өнеркәсіп өндірісі көлемінің өсімі 15,8%, ауыл шаруашылығы - 
5,6%, көлік саласы - 15,0%, байланыс қызметтері - 10,5% деңгейінде күтіледі.
Ағымдағы жағдайды ескере отырып, 2026 жылы ЖӨӨ өсімі 
4,0% деңгейінде бағаланып отыр. 2026 жылғы номиналды ЖӨӨ көлемі 2,7 трлн теңге деңгейінде болжануда. Жан басына шаққандағы ЖӨӨ 3,9 мың теңге деңгейінде бағаланады.
Өнеркәсіп көлемінің өсімі 15,8%, ауыл шаруашылығы - 5,6%, көлік - 15,0%, байланыс қызметтері - 10,5% деңгейінде күтілуде.

Бюджеттік қағидалар мен нысаналы бағдарларды сақтауды қоса алғанда, 2025 жылғы салық және бюджет саясатының және 
2026 жылғы 1 - жартыжылдықтағы мемлекеттік қаржының негізгі бағыттарының іске асырылуын талдау
2026 жылғы 1 қаңтардан бастап салық жүйесін жеңілдетуге бағытталған бірқатар негізгі өзгерістерді көздейтін жаңа Салық кодексі қолданысқа енгізілді, олардың ішінде:
· салықтық есептілігін 30%-ға қысқарту;
· салық санын 20%-ға азайту;
· салық жеңілдіктерін оңтайландыру;
· сараланған мөлшерлемелерді енгізу;
· инвестициялық белсенділікті ынталандыру;
· сән-салтанат заттарға жүктемені арттыру және басқа да бірқатар өзекті мәселелерді шешу.
Маңызды өзгерістер корпоративтік және жеке табыс салығынан бастап инвестицияларды ынталандыруға және салық жүктемесін қайта бөлуге дейінгі барлық негізгі бағыттарға әсер етті. 
Қосылған құн салығының (ҚҚС) базалық ставкасы 16% болып белгіленді. Дәрі-дәрмектер мен медициналық көрсетілетін қызметтерге төмендетілген ҚҚС мөлшерлемелері енгізіледі: 2026 жылдан бастап - 5 % және 2027 жылдан бастап - 10 %. 
Тегін медициналық көмектің кепілдік берілген көлемі, міндетті медициналық сақтандыру, сирек кездесетін және әлеуметтік маңызы бар ауруларды емдеу шеңберінде тауарлар мен көрсетілетін қызметтер ҚҚС-тан босатылады.
Жеке табыс салығынан (ЖТС) Бірыңғай жинақтаушы зейнетақы қорынан (ЕНПФ) алынатын зейнетақы төлемдері босатылады. Көлік салығы 
10 жылдан асқан көліктер үшін төмендетілді. 1 және 2 топ мүгедектігі бар адамдар үшін әлеуметтік салық шегерімі - 882-ден 5 000 АЕК-ке дейін ұлғайтылды.
Арнайы салық режимдері оңтайландырылды: өзін-өзі жұмыспен қамтығандар үшін, жеңілдетілген декларация негізінде және фермерлік шаруашылықтарға арналған тек үш арнайы салық режимі қалды.
Өзін-өзі жұмыспен қамтығандар мобильді қосымша арқылы төлемдерді есептей және төлей алады.

Корпоративтік табыс салығы 20 % деңгейінде сақталады, алайда сараланған мөлшерлемелер енгізіледі:  банктер (бизнес субъектілерін кредиттеуді қоспағанда) және ойын бизнесі үшін - 25 %,  2027 жылы 10 %-ға дейін ұлғайта отырып, 2026 жылы әлеуметтік сала ұйымдары үшін - 5 %. Ауыл шаруашылығы өндірушілері үшін мөлшерлеме жеңілдетілген болып қалады - 3 %. 
Жеке табыс салығының прогрессивті мөлшерлемелері енгізіледі. 
15% көтерілген мөлшерлеме азаматтардың жылына 8 500 АЕК-тен асатын жиынтық табыстарына қолданылатын болады. Осындай мөлшерлеме жылына 230 000 АЕК мөлшерінен асатын кәсіпкерлердің дивидендтері мен кірістері үшін енгізіледі. Жеңілдікті сақтауды ескере отырып, фермерлер үшін - 70 % осы шектен асатын кіріске салынатын салық 4,5 %-ды құрайды.
Жеке тұлғалар үшін қымбат тұратын тауарларға 10% мөлшерінде акциз түрінде қосымша салық енгізілді: құны 75 млн теңгеден асатын автокөліктерге, 100 млн теңгеден асатын кемелерге, литрі 0,5 млн теңгеден жоғары алкогольге, данасы 10 мың теңгеден асатын сигараларға. Сонымен қатар, егер жылжымайтын мүлік объектілерінің жиынтық құны 450 млн теңгеден асса, мүлік салығының мөлшерлемесі де ұлғайтылады.
Экономикалық дамудың ағымдағы жағдайларында экономикалық өсу және экономиканы одан әрі әртараптандыру үшін ұзақ мерзімді негіздер құру есебінен мемлекеттік қаржының теңгерімділігін қамтамасыз ету және орнықтылығын сақтау бюджет саясатының басымдығы болып табылады.
Мемлекеттік қаржылардың тұрақтылығын сақтау үшін бюджеттік саясат 2023 жылдан бастап бюджеттік ережелерді сақтау негізінде жүзеге асырылады.
Бюджеттік ережелердің қатаң сақталуы Бюджет кодексімен реттелген.
Республикалық бюджеттен бөлінетін нысаналы трансферттер 2025 жылы - 71,1 млрд теңгені құрады, ал 2026 жылға Қазақстан Республикасының «2026-2028 жылдарға арналған республикалық бюджет туралы» Заңымен бекітіліп, 19,2 млрд теңгені құрады.
Республикалық бюджеттен берілетін субвенциялар 2025 жылы - 386,5 млрд теңгені құрады, ал 2026 жылға Қазақстан Республикасының «2026-2028 жылдарға арналған республикалық және облыстық бюджеттер, республикалық маңызы бар қалалардың, астананың бюджеттері арасындағы жалпы сипаттағы трансферттердің көлемі туралы» Заңымен бекітіліп, 381,9 млрд теңгені құрады.
         Жергілікті бюджет шығындарының өсуі ұзақ мерзімді экономикалық өсудің деңгейімен шектеледі, бұл инфляция бойынша мақсатты өсіммен ұлғайтылды. Бұл бюджеттік шығындардың өсу қарқынын орта мерзімді кезеңде 
105%-107% деңгейінде тұрақтандыруға мүмкіндік берді.
Республикалық бюджеттен берілетін нысаналы трансферттер баламалы қаржыландыру көздері болмаған кезде аса маңызды объектілерді және әлеуметтік-экономикалық табысы жоғары жалпыұлттық маңызы бар жобаларды қаржыландыруға ғана бағытталатын болады.
Шығындардың өсу қарқынының шектеулігі жағдайында олардың сапалық әлеуеті мен күтілетін әсері туралы мәселе туындайды.
Бюджет кодексімен бюджет қаражатын тиімді пайдалануды арттыру үшін бірқатар құралдарды енгізу заң жүзінде қамтамасыз етілді - бұл облыстың стратегиялық және экономикалық дамуын ескере отырып, шығындарды басымдықпен бөлу механизмін енгізу, мониторинг пен бағалауды жетілдіру, шығындарға шолу енгізу, орташа  және ұзақ мерзімді тәуекелдерді есепке алу.

II. 2026-2028 жылдарға арналған ӘЭДБ және 2027-2029 жылдарға арналған ӘЭДБ шеңберінде 2026 жылға арналған 
әлеуметтік-экономикалық дамудың болжамды көрсеткіштері мен бюджеттік параметрлерінің сәйкессіздігінің сомалары мен себептерін талдау
Сыртқы экономикалық жағдайлардың өзгеруін және 2025 жылғы ЖӨӨ бойынша нақтыланған есептік деректерді ескере отырып, 
2027-2029 жылдарға арналған ӘЭДБ шеңберінде 2027 жылға жоспарланған әлеуметтік-экономикалық даму параметрлерінің жекелеген көрсеткіштері қайта қаралды.
Жаңартылған есептеулерге сәйкес, 2027 жылы облыстың ЖӨӨ-нің нақты өсімі 3,6% деңгейінде күтіледі. Бұл ретте 2026-2028 жылдарға арналған ӘЭДБ шеңберінде бұрын бекітілген 8,1% көрсеткішпен салыстырғанда болжам 
4,5 пайыздық тармаққа төмендетілді.

1 - кесте. Өндіріс әдісімен ЖӨӨ болжамы (НКИ)

№
	Көрсеткіштердің атауы
	2027 жылға болжам
	
Ауытқу

	
	
	2026-2028 жылдарға арналған ӘӘДБ
	2027-2029 жылдарға арналған ӘӘДБ
	

	1
	2
	3
	4
	5

	1.
	ЖӨӨ-нің нақты өзгерісі, өткен жылмен салыстырғанда, %
	108,1
	103,6
	-4,5

	2.
	Ауыл, орман және балық шаруашылығы, өткен жылмен салыстырғанда, %
	103,5
	105,7
	2,2

	3.
	Өнеркәсіп, өткен жылмен салыстырғанда, %
	103,1
	105,1
	2,0

	4.
	Тау-кен өндіру өнеркәсібі және карьерлерді қазу, өткен жылмен салыстырғанда, %
	103,0
	103,0
	0,0

	5.
	Өңдеу өнеркәсібі, өткен жылмен салыстырғанда, %
	103,2
	105,7
	2,5

	6.
	Құрылыс, өткен жылмен салыстырғанда, % 
	102,5
	102,0
	-0,5

	7.
	Көлік және қоймалау, өткен жылмен салыстырғанда, % 
	102,0
	118,6
	16,6

	8.
	Ақпарат және байланыс, өткен жылмен салыстырғанда, % 
	110,5
	110,8
	0,3

	9.
	Көтерме және бөлшек сауда; автомобильдер мен мотоциклдерді жөндеу, өткен жылмен салыстырғанда, %
	104,6
	100,0
	-4,6



Жетісу облысы бойынша жекелеген болжамды параметрлердің қайта қаралуы сыртқы экономикалық конъюнктураның өзгеруімен, оның ішінде бірқатар елдердің тарифтік саясатының әсерімен, әлемдік тауар нарықтарындағы жоғары құбылмалылықпен, сондай-ақ 2025 жылдың қорытындылары мен 
2026 жылдың 8 айындағы нәтижелер негізінде салалардағы өсім динамикасына қатысты күтулердің нақтылануымен байланысты.


Жаһандық және республикалық деңгейдегі ағымдағы үрдістерді, сондай-ақ облыстың әлеуметтік-экономикалық даму көрсеткіштерін талдау нәтижелерін ескере отырып, Жетісу облысының уәкілетті органдары бұрын белгіленген болжамды параметрлерді қайта қарады. Болжамдардың нақтылануы экономиканың жекелеген салаларындағы әртүрлі бағыттағы динамиканы ескерді.
Мұндай қайта бағалау өңір экономикасының негізгі секторларындағы, оның ішінде агроөнеркәсіптік кешендегі, өнеркәсіптегі, саудадағы және қызмет көрсету саласындағы нақты жағдайға сәйкес болжамды көрсеткіштерді өзектендіру қажеттілігіне байланысты жүргізілді.
ЖӨӨ өсімінің болжамды көрсеткішінің 108,1%-дан 103,6%-ға дейін төмендеуі негізінен жекелеген салалардағы өсім қарқынының қайта қаралуына байланысты. Атап айтқанда, сауда саласы бойынша көрсеткіш 104,6%-дан 100,0%-ға дейін, ал құрылыс саласы бойынша 102,5%-дан 102,0%-ға дейін төмендетілді.
Бұл ретте ауыл шаруашылығы мен көлік салаларындағы өсім төмендеуді ішінара өтейді, алайда бұл бастапқы ЖӨӨ болжамын сақтау үшін жеткіліксіз.
Құрылыс саласындағы өсім бойынша болжам (9,9 п.т) төмендетілді. Бұл 2025 жылы ірі инфрақұрылымдық жобалардың аяқталуына байланысты.
Көтерме және бөлшек сауда көрсеткіштерінің төмендеуі 2027 жылы тауар айналымы көлемінің тұрақтануы, оның ішінде оның өсу қарқынының баяулауына байланысты күтілуде.
Өнеркәсіп өндірісінің көлемі бойынша болжамды өсім 
2025-2029 жылдарға арналған ӘЭДБ-да  белгіленген нысаналы көрсеткіштен 
(2,0 п.т.) жоғары болады. Өңдеу өнеркәсібі бойынша да болжамды көрсеткіш ӘЭДБ-да көзделген деңгейден (2,5 п.т.) жоғары. Тау-кен өнеркәсібі бойынша болжамды көрсеткіштер 2025-2029 жылдарға арналған ӘЭДБ-да белгіленген мәндерге сәйкес келеді.
Ауыл шаруашылығы саласындағы болжамды көрсеткіштердің (2,2 п.т.) өсуі егіс алқаптарының 512,6 мың гектарға дейін кеңеюі есебінен өсімдік шаруашылығы көлемінің ұлғаюымен байланысты. Нәтижесінде 950 мың тонна астық, 570 мың тонна қант қызылшасы, 206 мың тонна майлы дақылдар және 150 мың тонна картоп жинау көзделуде. Мал шаруашылығы саласында мал басының жалпы санын 2,5 млн басқа дейін жеткізу жоспарлануда. Бұл ретте, мал шаруашылығы өнімдерін өндіру көлемін орта есеппен 6,1%-ға арттыру көзделген (Кешенді мал шаруашылығын дамыту жоспарының көрсеткіштеріне сәйкес, ет - 71 мың тоннаға, сүт өндірісі - 66 мың тоннаға ұлғаяды деп күтілуде).
Көлік және қоймалау саласында көрсеткіштің 118,6%-ға дейін өсуі байқалады, бұл болжамды көрсеткіштен (+16,6 п.т.) жоғары.
Ақпарат және байланыс саласындағы көрсеткіштің 110,8%-ға дейін өсуі байқалады, бұл болжамды көрсеткіштен (+0,3 п.т.) жоғары.
2027 жылға арналған макроэкономикалық көрсеткіштердің нақтыланған болжамдары негізінде Бюджет кодексінің бюджет қағидаларын қолдану және жаңа Салық кодексін ескеру бөлігіндегі нормаларына сәйкес бюджет параметрлерінің болжамы қайта қаралды.





	2 - кесте. Бюджеттік параметрлердің болжамы
млрд теңге

	Р/т
№

	Көрсеткіштердің атауы
	2027 жылға арналған болжам
	Ауытқу

	
	
	2026-2028 жылдарға арналған ӘЭДБ
	2027-2029 жылдарға арналған ӘЭДБ
	

	1
	2
	3
	4
	2

	1.
	Түсімдер
	549,5
	565,8
	16,3

	2.
	ЖӨӨ-ге қатысты %
	20,1
	20,7
	

	3.
	Кірістер (трансферттерді есепке алмағанда)
	139,8
	139,8
	0

	4.
	ЖӨӨ-ге қатысты %
	5,1
	5,1
	

	5.
	Салықтық түсімдер
	132,7
	129,8
	-2,9

	6.
	Салықтық емес түсімдер
	2,4
	4,2
	1,8

	7.
	Негізгі капиталды сатудан түсетін түсімдер
	3,8
	5,0
	1,2

	8.
	Арнайы түсімдер
	0,9
	0,9
	0

	9.
	Трансферттер түсімдері
	403,6
	419,8
	16,2

	10.
	Бюджеттік кредиттерді өтеу
	6,2
	6,2
	0

	11
	РБ-дан Қарыздар түсімі
	
	
	

	12
	Шығыстар
	549,5
	570,9
	21,4

	13
	ЖӨӨ-ге қатысты %
	20,1
	20,8
	



2025 жылы бекітілген параметрлермен салыстырғанда келесі өзгерістер бар.
2027 жылға арналған жергілікті бюджеттің кірістері (трансферттерді есептемегенде) 139,8 млрд теңге немесе ЖӨӨ-ге қатысты 5,1% көлемінде болжанады, бұл бұрын мақұлданған деңгейден 30,5 млрд теңгеге жоғары.
Кірістердің өсуінің негізгі себептері - жаңа Салық кодексінің күшіне енуі, макроэкономикалық көрсеткіштердің жақсаруы және экономиканың өсуі болады.
2027 жылға арналған республикалық бюджеттен трансферттер түсімдерінің көлемі 16,2 млрд теңгеге төмендетілді.
Жергілікті бюджет шығыстары 2027 жылға арналған бюджет ережелері бойынша шектеулерді ескере отырып, қайта қаралды. Шығыстар көлемі 
570,9 млрд теңге болып белгіленді, бұл бұрын мақұлданған деңгейден 
21,4 млрд теңгеге төмен.

III. 2027-2029 жылдарға арналған Жетісу облысының әлеуметтік-экономикалық даму болжамы

 Экономиканы дамытудың сыртқы және ішкі шарттары
Облыстың экономикалық құрылымы
Облыс экономикасы негізгі салалардың дамуымен қалыптасады. Олардың қатарында ауыл шаруашылығы, өнеркәсіп, құрылыс, сауда және көлік салалары жетекші орын алады. Аталған салалар жалпы өңірлік өнімнің (ЖӨӨ) қалыптасуына негізгі үлес қосып, өңірдің экономикалық даму қарқыны мен тұрақтылығын айқындайды.
Климат өзгерісі, әлемдік нарықтардағы тұрақсыздық және энергетикалық ауысым сынды жаһандық сын-қатерлер жағдайында экономиканы әртараптандыру стратегиялық маңызды міндет болып қала береді. Оны шешпей, өңірдің жаңа шынайылықтарға бейімделе алатын, тұрақты, теңдестірілген және инклюзивті экономикалық өсуін қамтамасыз ету, сондай-ақ бәсекеге қабілеттілігін арттыру мүмкін емес.
Облыс дамуының негізгі басым бағыттары
Жетісу облысының әлеуметтік-экономикалық саясаты 2025 жылғы 
8 қыркүйектегі Қазақстан Республикасы Президентінің «Жасанды интеллект дәуіріндегі Қазақстан: өзекті мәселелер және оны түбегейлі цифрлық өзгерістер арқылы шешу» атты халыққа Жолдауында белгіленген шараларды, 
Қазақстан Республикасының 2029 жылға дейінгі Ұлттық даму жоспары мен Ұлттық жобаларды іске асыруға бағытталады. 
Орта мерзімді кезеңдегі әлеуметтік-экономикалық саясаттың негізгі мақсаты - бұл кірістілігі, тиімділігі, экономикалық өсімді сақтау, әлеуметтік міндеттемелерді толық орындау қағидаларына негізделген өнімді, бәсекеге қабілетті экономиканың негізін құру және адам капиталының сапасын арттыруға жағдай жасау.
Сонымен қатар, негізгі капиталға және еңбек өнімділігіне инвестицияларды ұлғайту, бұл жоғарғы және орта сатылы өнім шығару көлемінің артуымен қатар жүреді. 
Ресурстарды тұрақты пайдалану мен қоршаған ортаны қорғаумен үйлесімде, органның бастамалары халықтың әл-ауқатын арттыруға және әрбір азаматқа тең мүмкіндіктер жасау арқылы инклюзивті қоғам құруға бағытталатын болады.
Мақсатқа жету үшін орта мерзімді кезеңде негізгі күш-жігер әлеуметтік-экономикалық саясаттың келесі басымдықтарына бағытталатын болады:
1) инвесторлар үшін қолайлы климатты қамтамасыз етумен ұштастыра отырып, индустриялық және инновациялық өсуді ынталандыру.
2) өңдеу өнеркәсібіне инвесторларды тарту бойынша жұмысты күшейту,
инновациялық шешімдерді енгізу және өңірдің өндірістік секторын орнықты дамыту.
3) экономиканың электр энергиясына және өңірдің энергетикалық тәуелсіздігіне қажеттілігін қамтамасыз ету;
4) азық-түлік қауіпсіздігін қамтамасыз ету және қайта өңдеу өндірістерін жүктеу үшін шикізат базасын құру;
5) етті мал шаруашылығын, жемшөп өндірісін және жайылымдылық мал шаруашылығын дамыту; 
6) ауыл шаруашылығы кооперациясын дамыту;
7) пайдаланылмайтын немесе бұзушылықпен берілген ауыл шаруашылығы мақсатындағы жерлерді қайтару және қайтарылған жердің бәрін тұрақты айналымға енгізу;
8) егіс алқаптарын әртараптандыру, монодақылдар мен ылғалды көп қажет ететін дақылдардың үлесін қысқарту, сұранысқа ие дақылдардың егіс алқаптарын ұлғайту; 
9)  озық су үнемдеу технологияларын енгізу қарқынын арттыру;
10)  бәсекелестікті дамыту, барлығына тең мүмкіндіктерді қамтамасыз ету;
11)  36 бейімделген мектеп мәселесін және 6,0 мың оқушы орны тапшылығын кезең-кезеңімен шешу, сондай-ақ шалғай елді мекендерде тұратын балаларды жалпы білім беретін мектептерге тасымалдауды ұйымдастыру;
12)  колледж студенттерінің цифрлық құзыреттерін дамыту мақсатында білім алушыларды жасанды интеллект пен цифрлық технологияларды қолдануға бағытталған жобаларға тарту қажет; 
13)  денсаулық сақтау саласында медициналық қызметтердің сапасы мен көлеміне мониторинг жүргізуді жетілдіру, тәуекелдерді анықтау және басқару тиімділігін арттыру мақсатында жасанды интеллект негізіндегі цифрлық шешімдерді дамыту және енгізуді қамтамасыз ету;
14) ауылдық елді мекендер мен аудан орталықтарындағы медициналық кадрлар тапшылығын жас мамандарды тарту және тұрақтандыру, әлеуметтік қолдау шараларын кеңейту, сондай-ақ медицина қызметкерлерінің кәсіби және мансаптық дамуына жағдай жасау есебінен қысқарту;
15) жасанды интеллект дәуірінде елді мекендердегі мәдениет пен өнерді дамыту мақсатында жаңа нысандар салу, қолданыстағы нысандарды жөндеу және сейсмикалық күшейту жұмыстарын жүргізуді қамтамасыз ету;
16) дене шынықтырумен және спортпен айналысатын азаматтардың санын спорттық нысандардың әртүрлі түрлерін салу есебінен ұлғайту, балалардың спорт секцияларына қолжетімділігін кеңейту, сондай-ақ ерекше қажеттіліктері бар адамдар мен егде жастағы азаматтарға арналған спорт клубтарын ашу.
Инфляция деңгейін тежеу  
[bookmark: _Hlk201911429]Жетісу облысы бойынша инфляция деңгейі ағымдағы жылғы 1 қыркүйекте 108,0% құрады (ҚР - 106,4%).
Инфляцияның негізгі факторы 8,5%-ға (ҚР - 5,1%) өскен азық-түлік тауарлары бағасының өсуі болып қала береді. Азық - түлік емес тауарлар бойынша баға индексі 107,7% (ҚР - 106,8%), ақылы қызметтер - 107,5% (ҚР - 107,7%) құрайды.
Бір ай ішінде апельсиннің бағасы - 20,0%-ға, қызылшаның - 4,7%-ға, қантсыз қоюландырылған сүттің - 4,3%-ға, сәбіздің - 4,0%-ға, өсімдік-майлы спредтің - 3,9%-ға, жүгері жармасының - 3,8%-ға, макарон өнімдерінің - 3,5%-ға, тарының - 3,1%-ға, бананның - 3,1%-ға, майонездің - 2,4%-ға, лимонның - 2,2%-ға, қой етінің - 2,0%-ға, сүзбенің (майлылығы 5-9%) - 2,0%-ға, жылқы етінің - 1,5%-ға және ет фаршының - 1,5%-ға өсті.
Азық - түлік емес тауарлар тобында бір айда бағалар сүзгісі бар темекінің бағасы - 3,6%-ға, темекі стиктерінің - 2,8%-ға, тұрғын үй-жайларға қызмет көрсету және жөндеуге арналған материалдардың - 2,3%-ға, фармацевтикалық өнімдердің - 1,6%-ға, киімнің - 1,0%-ға, жеке көлік құралдарына арналған жанар-жағармай материалдарының - 0,4%-ға, жуу және тазалау құралдарының - 0,2%-ға өсті.
Ақылы қызметтер бойынша жыл басынан бері тарату желілері арқылы тасымалданатын газдың бағасы - 41,3%-ға, жеке көлік құралдарына техникалық қызмет көрсету және жөндеу қызметтерінің - 13,9%-ға, амбулаториялық қызметтердің - 12,2%-ға, курьерлік қызметтердің - 11,5%-ға, тарифтік жоспардың (қоңыраулар, интернет, SMS хабарламалар) - 10,0%-ға, тұрғын үйді күтіп-ұстау және қызмет көрсету қызметтерінің - 6,5%-ға, суық судың - 3,6%-ға, су бұрудың - 3,6%-ға, электр энергиясының - 3,6%-ға, орталық жылытудың - 3,6%-ға, ыстық судың - 3,6%-ға қымбаттады.
Қолданыстағы шарттар бойынша әлеуметтік маңызы бар азық-түлік тауарларының 19 атауы толық қамтылды. Қазіргі уақытта тұрақтандыру қорындағы азық-түлік тауарларының жалпы көлемі 8,95 мың тоннаны құрайды. Оның құрамына қоймада нақты тұрған тауарлар, сондай-ақ жасалған шарттар бойынша өнім берушілердің міндеттемелері кіреді.
Шарттарға сәйкес, тауар өндірушілердің тауарларды жеткізу және өткізу бойынша міндеттемелері мыналарды құрайды: 347,3 тонна әлеуметтік нан, 348,0 тонна 1-сұрыпты ұн, 559,0 тонна қант, 176,8 тонна күріш, 48,0 тонна кеспе, 260,0 мың литр күнбағыс майы, 170,0 тонна қарақұмық жармасы, 0,2 тонна тұз, 358,0 тонна тауық еті, 1 868,0 мың дана 1-санатты жұмыртқа, 84,0 тонна сүт өнімдері және 82,0 тонна сиыр еті.
Сонымен қатар, 2026-2027 жылдардағы маусымаралық кезеңге ауыл шаруашылығы тауарын өндірушілерімен (АШТӨ) жасалған шарттар шеңберінде көкөніс өнімдерін жеткізу бойынша міндеттемелер: 4 274,0 тонна картоп, 1 024,0 тонна сәбіз, 760,0 тонна пияз және 459,0 тонна қырыққабат көлемінде белгіленді.
Әлеуметтік маңызы бар азық-түлік тауарларына бағаның өсуін реттеу мақсатында өңірде тұрақты негізде нарықтық бағадан 15-20% төмен өнімді сатумен ауыл шаруашылығы жәрмеңкелері өткізіледі. Ағымдағы жылдың басынан бастап облыс бойынша 2,9 млрд теңгеден астам сомаға ет, сүт, жеміс-көкөніс, балық және басқа да өнімдер сатылған 396 жәрмеңке өткізілді.

3.2. Экономика салаларының 2027-2029 жылдарға арналған базалық даму болжамы
[bookmark: _Hlk206770044][bookmark: _Hlk206768788]Ауыл шаруашылығы: 2027-2029 жылдары ауыл шаруашылығы саласындағы нақты өсудің орташа жылдық қарқыны 5,7%-ды құрайды.
Саладағы орнықты оң өсуі АӨК неғұрлым жоғары өнімді жобалар үшін субсидиялау және жеңілдікті кредиттеу құралдарын қоса алғанда, мемлекеттік қолдаудың шаралары есебінен қамтамасыз етілетін болады.
Ауыл шаруашылығын дамытуда, ең алдымен, егіс алқаптарын әртараптандыру және агротехнологияларды енгізу есебінен өсімдік шаруашылығының тиімділігін арттыруға бағытталатын болады, бұл өнімділікті ұлғайтуға және өндірістік шығындарды төмендетуге мүмкіндік береді.
Жедел деректерге сәйкес, 2027 жылы ауыл шаруашылығы дақылдарының жалпы егіс алқабы 512,6 мың гектарды құрайды. Оның ішінде дәнді және дәнді-бұршақты дақылдар - 289,0 мың га, майлы дақылдар - 108,4 мың га, қант қызылшасы - 12,9 мың га, картоп және көкөніс-бақша дақылдары - 13,2 мың га, мал азықтық дақылдар - 89,1 мың га.
Бұл өнімділікті арттырудан басқа, мал шаруашылығын, қайта өңдеу саласын, АӨК өнімдерімен сауданы дамытуға және т.б. оң мультипликативті әсер етеді.
Ауыл шаруашылығы тауарын өндірушілерінің қажеттіліктеріне сәйкес ауыл шаруашылығы техникасын белсенді түрде жаңарту бойынша шаралар іске асырылады, бұл көрсеткішті 9% деңгейіне дейін жеткізу көзделуде.
Өсімдік шаруашылығында жоғары нәтижеге қол жеткізу мақсатында ауыл шаруашылығы жерлерінің суармалы алқаптарының жалпы көлемін кеңейту, су қоймаларын салу және реконструкциялау, сондай-ақ суару каналдарын жаңғырту жұмыстары жалғасады. Суару жүйелерін қалпына келтіру бойынша 
9 жоба іске асырылуда, оның ішінде 1 жоба жаңа суармалы алқап салуды көздейді. Жобаларды іске асыру нәтижесінде 34,3 мың гектар суармалы жер қалпына келтіріліп, 3,2 мың гектар жаңа суармалы жер ауыл шаруашылығы айналымына енгізіледі.
Агроөнеркәсіптік кешенді жедел дамыту мақсатында көктемгі егіс және жинау жұмыстарын жүргізуге жеңілдетілген кредит беру, ауыл шаруашылығы техникасы мен жабдықтарын сатып алуды қаржыландыруға жеңілдетілген лизинг ұсыну, сондай-ақ агроөнеркәсіптік кешендегі инвестициялық жобаларды жеңілдетілген қаржыландыру тетіктері қолданылатын болады.
Өңделген ауыл шаруашылығы өнімдерін өндіру көлемін ұлғайтуға және азық-түлік қауіпсіздігін нығайтуға бағытталған ынталандыру шаралары қабылданады.
Атап айтқанда, мал шаруашылығы саласын дамыту шеңберінде құс фабрикаларын салу бойынша 2 инвестициялық жобаны (құс етін өндіру - 21,4 мың тонна), ет бағытындағы мал шаруашылығы кәсіпорнын құруды (5 мың бас ірі қара мал), шұжық және консервіленген ет өнімдерін өндіретін ет комбинатын кеңейту жобасын (жылына 3,5 мың тоннаға дейін), құрамажем өндіретін цех салуды (жылына 10,7 мың тонна) және балық шаруашылығын іске қосуды (жылына 2,5 мың тонна балық) жүзеге асыру жоспарлануда.
Жоспарланған шараларды іске асыру нәтижесінде ауыл шаруашылығының жалпы өнім көлемін 2029 жылға қарай 520,0 млрд теңгеге дейін жеткізу көзделеді.
Өнеркәсіп өнімін өндіруде 2027-2029 жылдары орташа өсуі жылына 
5,7 % деңгейінде болжанады.
Жалпы алғанда, индустриялық саясат ішкі нарықты облыс тауар өндірушілері шығарған бәсекеге қабілетті тауарлармен қанықтыруға, одан әрі экспортқа шығаруға бағытталатын болады.
Қойылған мақсаттарды іске асыру және бәсекеге қабілетті кәсіпорындарды дамыту үшін жағдай жасау ішкі және сыртқы нарықтарға бағытталған өндірілетін өнім номенклатурасын кеңейту, сондай-ақ өңдеу өнеркәсібін тұрақты дамыту үшін қолайлы жағдайлар жасау есебінен қамтамасыз етілетін болады.
Өңдеу өнеркәсібін дамытудың басым бағыттарының бірі - инвестиция тартуға қолайлы жағдай жасау және маңызды жобаларды іске асыру.
Қолайлы жағдай жасау мақсатында «Қорғас - Шығыс қақпасы» АЭА-ны одан әрі дамыту бойынша жұмыстар жалғасады. Бұл қажетті инфрақұрылымды дамыту, жобаларды іске асыру үшін инвесторларды тарту, АЭА аумағында басым қызмет түрлерін кеңейту жөнінде ұсыныстар әзірлеу және т.б. шараларды қамтиды.
Сондай-ақ «Талдықорған» индустриялық аймағына инвесторларды тарту және оны өңдеу өнеркәсібі саласындағы жобалармен толықтыру бойынша жұмыс жандандырылады.



Тау-кен өнеркәсібі: орташа жылдық өсуі - 5,2 %.
Өнеркәсіп көлеміндегі тау-кен өндіру саласының үлесі 3,0%-ды құрайды.
Облыс тауар өндірушілерін шикізатпен қамтамасыз ету мақсатында кең таралған пайдалы қазбалар бойынша (қиыршық тас, шағал, құм, құрылыс тасы және т.б.) 68 келісімшарт пен жер қойнауын пайдалану құқығына берілген 39 лицензия әрекет етуде.
Минералды-шикізат базасының және облыстағы пайдалы қазбалардың елеулі қорының болуы құрылыс индустриясын шикізатпен қамтамасыз етуге мүмкіндік береді. 
Мысалы, «Строитель» ЖШС керамзит кірпіші мен блоктарын өндіру және негізгі өндірісті шикізатпен қамту үшін карьерге және саз балшық өндіруге келісімшартқа ие. Ал «Алацем» ЖШС цемент өндіру үшін карьер мен құрылыс тастарын өндіруге келісімшартқа ие.
Сондай-ақ бар пайдалы қазбалар республикалық және облыстық жолдарды салуда пайдаланылуда.
Жер қойнауын пайдалануды одан әрі дамыту тау-кен өндіру өнеркәсібіндегі оң өсімді сақтауға ықпал етеді.
Өңдеу өнеркәсібі: орташа жылдық өсуі - 6,2 %.
Орта мерзімді кезеңге арналған өнеркәсіптік саясаттың мақсаты - бәсекеге қабілеттілікті ынталандыру, өңдеу өнеркәсібінің басым салаларын одан әрі дамыту.
Жалпы алғанда 2029 жылға дейін өңдеу өнеркәсібінде жалпы құны 
601,5 трлн теңгені құрайтын 30 жобаны іске асыру жоспарлануда, соның нәтижесінде 4715 жұмыс орны құрылмақ. (ірі жобалар қатарында: ME Elecmetal - «Талдықорған» индустриялық аймағында ұнтақтайтын орта болат шарлар өндіретін зауыттың құрылысы, «SOFTCARE KZ» ЖШС - санитариялық-гигиеналық бұйымдар өндіретін зауыт құрылысы)
Ағымдағы жылы өңдеу өнеркәсібінде жалпы құны 21,9 млрд теңгені құрайтын 12 жобаны іске асыру жоспарлануда, соның нәтижесінде 585 жұмыс орны құрылатын болады (олардың ішінде ірі жоба: - «Steelers» ЖШС - арматура өндіру зауыты, «Талдықорғанвнештранс» ЖШС - соя майын өндіретін зауытын салу).
Олардың ішінде қазіргі уақытта құны 320 млн теңгені құрайтын және 
68 жұмыс орнын құрған 2 жоба іске асырылды («Arando International Corporation Limited» ЖШС - алюминий жартылай фабрикаттарын өндіру, «Technology Systems Company» ЖШС - сүзгі жабдықтарын өндіру және құрастыру зауыты.).
Облыс тауарөндірушілеріне мемлекеттік қолдау шараларын көрсету бойынша даму институттарымен бірлескен жұмыс жалғастырылатын болады.
Өңдеу өнеркәсібі кәсіпорындарын толық жүктеу үшін ішкі резервтерді белсенді пайдалану көзделуде. Бұл отандық өнім өндірісін арттыруға ұзақ мерзімді келісімшарттар мен оффтейк-келісімдерге басымдық беру, сондай-ақ кәсіпорындардың облыстағы инфрақұрылымдық жобаларды іске асыруға өндірілген өнімді жеткізу арқылы қатысуы есебінен қамтамасыз етіледі. 
Қолайлы көліктік-логистикалық әлеуетті, минералды-шикізат базасын, тамақ өңдеу саласының басым дамуын тиімді пайдалану, сондай-ақ экономиканы әртараптандыру шараларын жүйелі іске асыру өңдеу өнеркәсібінде өндіріс көлемін ұлғайтуға мүмкіндік береді.
Екі белсенді жұмыс істеп тұрған арнайы экономикалық аймақты дамытуға ерекше назар аударылуда, олардың әрқайсысы айтарлықтай инвестициялық және логистикалық әлеуетке ие.
«Қорғас - Шығыс қақпасы» АЭА өндірістік және логистикалық жобаларды орналастыруға арналған бірегей алаң болып табылады. Мұнда инвесторларға дайын инфрақұрылым, салықтық және кедендік жеңілдіктер, сондай-ақ кең ауқымды преференциялар ұсынылады. Бүгінгі таңда аймақ аумағында жалпы құны 615,3 млрд теңгені құрайтын 63 жоба іске асырылуда, олар 3,5 мың жұмыс орнын құруды көздейді.
«Қорғас» ШЫХО - Қазақстан мен Қытай арасындағы сауда-экономикалық байланыстарды нығайтуға бағытталған маңызды халықаралық жоба. Осы аймақ аясында жалпы құны 210,7 млрд теңгені құрайтын 53 жоба іске асырылуда, шамамен 4,3 мың жаңа жұмыс орнын құру қарастырылған.
Екі аймақ та жоғары даму қарқынын көрсетуді жалғастырып, инвестиция тарту, экономиканы әртараптандыру және жаңа жұмыс орындарын ашу үшін маңызды өсу нүктелері болып табылады. 
Құрылыс: орташа жылдық өсу - 2,5 %.
Құрылыс саласының болжамды серпіні көлік инфрақұрылымы, энергетика, тұрғын үй, өнеркәсіп және әлеуметтік құрылыс салаларындағы ірі мемлекеттік және жеке инвестициялық жобаларды іске асыру есебінен қамтамасыз етіледі.
Көлік-логистикалық желіні одан әрі жаңғырту, энергетикалық және инженерлік-коммуникациялық инфрақұрылымды дамыту, сондай-ақ су шаруашылығы және әлеуметтік құрылыс салаларындағы жобаларды іске асыру өсудің негізгі қозғаушылары болады.
Орта мерзімді перспективада құрылыс жұмыстарының көлеміне ірі инфрақұрылымдық және инвестициялық жобаларды іске асыру оң әсер етеді. Олардың қатарында Достық-Алашанькоу учаскесінде екінші теміржол жолдарын салу, Алтынкөл-Жетіген теміржол желісін жаңғырту, Талдықорған-Үшарал газ құбырын салу, Алакөл көлінің қорғаныс бөгетін салу, Ескелді ауданындағы және Текелі қаласындағы Көксу өзенінде гидроэлектр станцияларын салу, «Jetisu Terra Power» ЖШС-нің қуаты 20 МВт күн электр станциясын салу, сондай-ақ туристік және қоғамдық инфрақұрылым нысандары — «Қорғас - КАТ» ЖШС-нің орталық алаңы және «Silk Road Star Co. Ltd» ЖШС-нің «Дала тарихы» көрме кешенін салу жобалары бар.
[bookmark: _Toc428542596]Сауда саласындағы қызметтер көлемі өткен жылғы деңгейде, яғни 
(100%) деңгейінде сақталады.
Сауда саласын дамытудың мақсаты нарықты сапалы өніммен қанықтыруды және экспорттық тауарлар мен қызметтердің бәсекеге қабілеттілігін қамтамасыз ететін заманауи сауда жүйесін құру және дамыту болып табылады.
Жалпы облыста 6 026 сауда және қызмет көрсету кәсіпорындары жұмыс істейді, оның ішінде 3 779 дүкен, 915 қоғамдық тамақтандыру кәсіпорындары, 1309 тұрмыстық және сервистік қызмет көрсету объектілері, 23 базар.
Бұдан басқа, негізгі капиталға инвестицияларды тарту мақсатында Жетісу облысының аумағында сауда саласында 3 сауда базарын жаңғырту жоспарлануда:
· «Шаған» базары (Талдықорған қаласы); 
· «Ауыл» және «Орталық» базарлары (Көксу ауданы);
· «Руал» базары (Текелі қаласы) 2025 жылы 100% жаңғыртуды аяқтады. 
Көлік және қоймалау саласы: орташа өсу - 117,8%.  
2029 жылға дейін көлік және қоймалау көлемін 19% арттыру жоспарланып отыр.
Облыс арқылы өтетін транзиттік жүк тасымалының өсімі Достық-Мойынты және Достық-Алашанькоу учаскелерінде екінші теміржол жолдарын салу, сондай-ақ Алтынкөл-Жетіген теміржол учаскесін жаңғырту жобаларын іске асыру нәтижесінде теміржол инфрақұрылымының өткізу қабілетін арттыру есебінен қамтамасыз етіледі. Аталған жобаларды іске асыру Қытай-Қазақстан-Еуропа бағыттарындағы жүк ағындарының көлемін ұлғайтуға және облыстың транзиттік-логистикалық әлеуетін арттыруға мүмкіндік береді.
Сонымен қатар, жүк тасымалдарын басқарудың цифрлық жүйелерін белсенді енгізу орта мерзімді перспективада тасымалдау көлемінің ұлғаюына елеулі үлес қосады.
Сондай-ақ «SKYHANSA» ЖШС-нің «Қорғас - Шығыс қақпасы» АЭА аумағында 250,0 млрд теңге инвестиция көлемімен, 700 жұмыс орнын құру және 2027 жылы пайдалануға беру мерзімімен халықаралық жүк-жолаушылар әуежайын салу жоспарлануда.
2027-2029 жылдары ақпарат және байланыс саласындағы қызметтердің орташа жылдық өсу қарқыны - 10,9% деңгейінде болжанып отыр. Өсім экономиканы цифрландыру үдерісінің жалғасуы, телекоммуникациялық және IT-қызметтерге сұраныстың артуы, сондай-ақ халық пен бизнеске арналған цифрлық сервистердің кеңеюі есебінен қамтамасыз етіледі.
Негізгі назар заманауи телекоммуникациялық инфрақұрылымды одан әрі дамытуға, бесінші буын желілерін кеңейтуге, кеңжолақты қолжетімділік инфрақұрылымын жаңғыртуға, сондай-ақ, оның ішінде ауылдық және шалғай елді мекендердегі байланыс пен интернет-қызметтерінің сапасын арттыруға аударылатын болады.
«Қолжетімді интернет» ұлттық жобасын іске асыру шеңберінде 2027 жылға дейін талшықты-оптикалық байланыс желілерін дамыту және спутниктік технологияларды пайдалана отырып, елді мекендерді интернетке қосу, сондай-ақ «соңғы миляны» субсидиялау есебінен елді мекендерде интернетке қолжетімділікті қамтамасыз ету көзделеді.
Талдықорған қаласында 5G желісін одан әрі дамыту қолданыстағы базалық станцияларды жаңғырту және қамту аймағын кеңейту есебінен жүзеге асырылады. Сонымен қатар республикалық және облыстық маңызы бар автомобиль жолдарының бойына антенна-діңгекті құрылыстар орнату көзделеді.
Аталған іс-шараларды іске асыру байланыс қызметтерінің қолжетімділігі мен сапасын арттыруға, заманауи технологиялармен қамту аясын кеңейтуге, экономиканы одан әрі цифрландыруға жағдай жасауға және саланың тұрақты өсуін қамтамасыз етуге мүмкіндік береді.
Республикалық деңгейдегі жалпы үрдістер аясында Жетісу облысының экономикасы өзіндік өсу траекториясын қалыптастыруда. ЖӨӨ-ні түпкілікті пайдалану әдісімен есептеу түпкі сұраныстың негізгі құрамдас бөліктерінің өңір экономикасының дамуына қосатын үлесін бағалауға мүмкіндік береді.
ЖӨӨ құрылымында ішкі сұраныс облыс экономикасының негізгі экономикалық өсім факторларының бірі болып қала береді. Оның ішінде ең жоғары үлесті түпкілікті тұтыну алады, бұл үй шаруашылықтары мен мемлекеттік сектор шығыстарының маңызды рөл атқаратынын көрсетеді. Бұл тұтынушылық белсенділіктің тұрақты болуымен, сондай-ақ әлеуметтік салаға бағытталатын мемлекеттік шығыстар көлемінің едәуір болуымен байланысты.
Өңірдегі инвестициялық белсенділік тұрақты деңгейде сақталып, экономиканың негізгі салаларына капитал салымдарының тартылуына ықпал етеді. Негізгі назар аграрлық секторды, өңдеу өнеркәсібін және инфрақұрылымды дамытуға аударылады. Мемлекеттік қолдау мен жеке сектордың қатысуы өндірістік қуаттарды жаңғыртуға және облыстың экономикалық әлеуетін кеңейтуге мүмкіндік береді.
Жетісу облысының экономикасы халықаралық сауда мен логистика салаларындағы өзгерістерге біртіндеп бейімделу және тұрақтану, сондай-ақ ұлттық және өңіраралық экономикалық процестерге одан әрі интеграциялану жағдайында дамитын болады.
2029 жылға дейін экономикалық өсімді қолдаудың негізгі факторы ретінде капиталдың жалпы жинақталуының тұрақты динамикасы болады, оның орта жылдық өсімі болжам бойынша 4,2%-ды құрайды.
Әлеуметтік сала көрсеткіштерінің болжамы
Адам капиталын дамыту мектепке дейінгі тәрбие мен оқыту жүйесін жетілдіру, тиісті инфрақұрылымды кеңейту, мектептерді жаңғырту, білім сапасын арттыру, кәсіби оқуға мүмкіндік жасау, білікті кадрларды жедел даярлау, жаңа буын инженерлерін қалыптастыру, ғылымды дамыту, ауылдық жерлерде медициналық көмектің көрсетілуін жетілдіру, жоғары технологиялық медициналық көмекті дамыту, дәрі-дәрмектердің қолжетімділігін кеңейту, азаматтарды әлеуметтік қолдау және жұмыспен қамту арқылы жүзеге асырылатын болады.
Жұмыспен қамту саласындағы барлық шараларды іске асыру еңбек ресурстарының сапалы өсуіне және 2029 жылға қарай жұмыссыздық деңгейін 4,6%-ға дейін төмендетуге ықпал етеді.
Әлеуметтік сала көрсеткіштерінің бірқатарына болжам гендерлік аспектіні ескере отырып қалыптастырылды. 
Халықтың орташа жылдық саны 2026 жылғы 692,0 мың адамнан 
2029 жылы 698,2 мың адамға дейін өседі. Оның ішінде ерлер саны 342,7 мың адамнан 345,9 мың адамға дейін, әйелдер саны 349,2 мың адамнан 352,3 мың адамға дейін артады.
Әйелдердің жұмыс күші құрамына қатысуының болжамды деңгейі 
2026 жылы 140,9 мың адамды құрап, 2028 жылы 141,4 мың адамға дейін өседі. Ерлер бойынша бұл көрсеткіш 2026 жылы 168,1 мың адамды, ал 2029 жылы 169,1 мың адамды құрайды.
Әйелдер арасындағы жұмыссыздық деңгейі 2026 жылғы 4,4%-дан 
2028-2029 жылдары 4,3%-ға дейін төмендейді, ал ерлер арасында бұл көрсеткіш 2027-2029 жылдары 4,9% деңгейінде сақталады.

IV. 2027-2029 жылдарға арналған жергілікті бюджет параметрлерінің болжамы
Республикалық бюджеттің негізігі параметрлері 
2027-2029 жылдарға арналған жергілікті бюджеттің параметрлері бюджеттік қағидалардың, нысаналы бағдарлардың сақталуын және бюджет шығыстарының әлеуметтік-экономикалық дамудың басым бағыттарына шоғырлануын ескере отырып айқындалған.
2027 жылы жергілікті бюджеттің кірістері (трансферттерді есептемегенде) 139,8 млрд теңгені, 2028 жылы - 156,3 млрд теңгені, 2029 жылы - 157,0 млрд теңгені құрайды.
2026 жылға пәтерлерді сатудан түсетін түсімдерді есепке алмағанда, кірістердің бекітілген жоспары - 124,5 млрд теңге, ал 2027 жылға 11,1%-ға немесе 139,8 млрд теңгеге өсіммен жоспарлануда.
Бюджет кодексіне сәйкес, жоспарлы кезеңде жергілікті бюджет шығыстарының өсу қарқыны инфляцияның нысаналы бағдарын ескере отырып, ұзақ мерзімді экономикалық өсу деңгейімен шектеледі.
Осыны ескере отырып, жергілікті бюджет шығыстары абсолюттік мәнде 2027 жылы - 570,9 млрд теңге, 2028 жылы - 619,5 млрд теңге, 2029 жылы - 
662,9 млрд теңге көлемінде жоспарлануда. Орта мерзімді кезеңде ЖӨӨ-ге қатысты жергілікті бюджет шығыстарының үлесі орта есеппен 19,7% деңгейінде болады.
          Облыстың меншікті бюджетінің кірістері (трансферттерді есепке алмағанда) болжам бойынша 2027 жылы 46,6 млрд теңгені құрайды (кредиттер бойынша сыйақыларды есепке алмағанда), бұл ағымдағы жылға бекітілген жоспардан 
6,2 млрд теңгеге немесе 19,8%-ға жоғары.
Жоспарлы кезеңде олардың 2028 жылға қарай 55,0 млрд теңгеге, 2029 жылы - 58,8 млрд теңгеге дейін өсуі күтіледі.

4-сурет. Жергілікті бюджет шығыстарының болжамы



Бюджетаралық қатынастар 
Орта мерзімді кезеңдегі бюджетаралық қатынастар саясатының негізгі мақсаты - аймақтардың халыққа бюджет қызметтерін көрсету кезінде теңдестірілген фискалдық мүмкіндіктерін қамтамасыз ету. Бюджетаралық қатынастар жалпы сипаттағы трансферттерге (субвенциялар мен алымдар) үш жылдық кезеңге негізделеді.
Табыс жоғалтулары немесе жергілікті бюджеттердің қосымша шығындары болған жағдайда, олар нормативтік-құқықтық актілерді қабылдаумен байланысты жергілікті атқарушы органдардың (бұдан әрі - ЖАО) шығындары облыс бюджеті арқылы мақсатты ағымдағы трансферттерді бөлу жолымен өтеледі. 
Сонымен қатар, үш жылдық жалпы сипаттағы трансферттердің әрекет ету кезеңінде ЖАО өздерінің жергілікті бюджетке түсетін артық табыстарымен тәуелсіз түрде өңірлік деңгейдегі мәселелерді шешу үшін пайдалана алады.
2027-2029 жылдарға арналған жергілікті бюджет шығындарының басымдықтары
Облыстың орта мерзімді кезеңге арналған әлеуметтік-экономикалық дамуының қойылған міндеттерін ескере отырып, 2027-2029 жылдарға арналған облыс бюджетінің шығындарының басымдықтары мыналар болып табылады:
· мемлекет міндеттемелерін толық көлемде орындау;
· халыққа бюджеттік қызметтерді толық көлемде ұсынуды қамтамасыз ету;
· білім беру, денсаулық сақтау, қолжетімді тұрғын үй және инженерлік-коммуникациялық инфрақұрылым объектілерін салу және қайта жаңарту;
· халықты ауызсумен қамтамасыз ету үшін су құбыры объектілерін салу және қайта жаңарту;
· халықты табиғи газбен қамтамасыз ету үшін газбен жабдықтау объектілерін салу;
· жергілікті деңгейдегі автомобиль жолдарын дамыту;
· халықты жұмыспен қамтуды қолдау - өнімді жұмыспен қамтуды ынталандыру және жаппай кәсіпкерлікті ұстап тұру; 
· агроөнеркәсіптік кешенді дамыту және шағын орта бизнесті қолдау.
Әлеуметтік-экономикалық даму басымдықтарын іске асыруға бағытталған шығыстардың жаңа бастамалары
Экономикалық өсуді қамтамасыз ету мақсатында 2027-2029 жылдардағы бюджет жобасының негізгі шығындар басымдықтары мыналар:
· әлеуметтік саланы дамыту;
· аграрлық секторды дамыту;
· Онкологиялық ауруларға қарсы күрес жөніндегі кешенді жоспар шеңберінде медициналық ұйымдарды қажетті медициналық жабдықтармен жарақтандыру;
· көлік инфрақұрылымын дамыту;
· ауылдық жерлерге келген медицина, фармацевтика қызметкерлеріне және санитарлық эпидимиологиялық қызмет саласындағы мамандарға әлеуметтік қолдау көрсету;
· отбасы институтын нығайту, олардың материалдық тұрақтылығын қамтамасыз ету және тұрғын үй алу мүмкіндіктерін жасау. 2027 жылы әлеуметтік тұрғыдан осал топтардан 264 отбасы тұрғын үймен қамтамасыз етіледі;
· әлеуметтік сала, агроөнеркәсіптік кешен және ауылдық округ әкімдіктерінің мемлекеттік қызметкерлеріне тұрғын үй алу немесе салу үшін көтерме жәрдемақы мен бюджеттік кредит түрінде әлеуметтік қолдау көрсету;
· «Отбасы банкі» тұрғын үй құрылыс жинақ банкі» АҚ-ны алдын ала және аралық тұрғын үй несиелерін беру үшін қаржыландыру.

2027-2029 жылдарға арналған бюджеттік инвестициялық саясаттың негізгі басымдықтары:
	2027-2029 жылдарға арналған бюджеттік инвестициялық саясаттың негізгі басымдықтары:
· білім беру саласындағы тапшылықты шешу мақсатында 5 840 оқушы орнына арналған 15 мектептің құрылысы жоспарланған;
· 9 денсаулық сақтау нысанын салу жоспарлануда (оның ішінде 6 жаңа құрылыс және 2 реконструкция).;
· 2027 жылға дейін автомобиль жолдарының сапасын жақсарту және жақсы әрі қанағаттанарлық күйдегі жергілікті маңыздағы жолдардың үлесін 96%-тен 96,5%-ға дейін арттыру;
· халықты сапалы ауыз сумен және су бұру қызметтерімен қамтамасыз ету, халықты ауызсумен жабдықтауға қолжетімділікті қамтамасыз ету мақсатында жер асты суларының әлеуетін пайдалану жөніндегі жұмыстарды жалғастыру және күшейту, кәсіпорынның техникалық және пайдалану көрсеткіштерін және сумен жабдықтау және су бұру жүйелерін айтарлықтай жақсарту;
· газбен жабдықтау қажеттіліктерін қамтамасыз ету жолымен халықтың өмір сүру және тұрмыс жағдайларын жақсарту, жергілікті тұрғындардан газ тарату жүйелеріне техникалық қызмет көрсету және пайдалану кезінде жаңа жұмыс орындарын құру.

Болжам	29,0

ЖӨӨ өсімі	Ауыл шаруашылығы	Тау-кен өндіру өнеркәсібі	Өңдеу өнеркәсібі	Құрылыс	Көлік	Байланыс	Сауда	8	1.4	1.5	3	6.8	2	10.5	1.2	Нақты	-0,2

ЖӨӨ өсімі	Ауыл шаруашылығы	Тау-кен өндіру өнеркәсібі	Өңдеу өнеркәсібі	Құрылыс	Көлік	Байланыс	Сауда	5.5	0.2	1.8	2.1	10.199999999999999	14.4	9	18.899999999999999	


млрд теңге	626,1
570,9
619,5
662,9
2026	2027	2028	2029	6470.1	5220	5490.3	6040.1	ЖӨӨ %-бен	22,9
19,5
19,8
20,1

2026	2027	2028	2029	24	19.3	20.100000000000001	20.9	

